28.2. 86 De Europæiske Fællesskabers Tidende Nr. L 52/1 (Retsakter hvis offentliggørelse er obligatorisk) KOMMISSIONENS FORORDNING (EØF) Nr. 526/86 af 28. februar 1986 om overgangsforanstaltninger vedrørende samhandelen inden for Fællesskabet med varer, som er frembragt i Spanien, Portugal eller en anden medlemsstat under en told- procedure, der indebærer suspension eller godtgørelse af told og andre importafgifter — udligningsafgift — KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 50, stk. 3, og artikel 210, stk. 3, samt artikel 8, stk. 3, i protokol nr. 3 hertil, og ud fra følgende betragtninger: Det bør fastlægges, på hvilke betingelser varer, som er frembragt i Fællesskabet under en toldprocedure, der inde- bærer suspension eller godtgørelse af told og andre import- afgifter, kan indrømmes fælleskabsbehandling i samhande- len mellem Spanien og Portugal på den ene side, de øvrige medlemsstater på den anden side, samt i samhandelen .mellem de nye medlemsstater; indrømmes nævnte varer fællesskabsbehandling indebærer det fare for, at konkurrencevilkårene fordrejes inden for fællesmarkedet, hvis de produkter, der medgår til deres fremstilling, er tredjelandsprodukter, når der ikke samtidig opkræves en afgift, i det følgende benævnt udligningsafgift, til at udligne virkningerne af denne ordning; denne risiko er ikke alvorlig, for så vidt toldnedsættelsen i samhandelen mellem Spanien og Portugal og samhandelen mellem disse på den ene side og de øvrige medlemsstater på den anden side endnu ikke når noget højt niveau; der bør derfor i princippet ikke opkræves udligningsafgift, før nedsættelsen er på mellem 25 % og 30 % af basistolden; når der ses bort fra de særlige toldsatser, der anvendes som følge af Fællesskabets aftaler med visse tredjelande, erlæg- ges for varer, til hvis fremstilling der er medgået varer fra andre tredjelande, det fulde beløb af told i henhold til den fælles toldtarif eller den harmoniserede EKSF-tarif, når de overgår til fri omsætning; af denne grund er det berettiget, at den udligningsafgift, der skal erlægges ved indrømmelse af fællesskabsbehandling af varerne, baseres på tolden ifølge den fælles toldtarif eller den harmoniserede EKSF-tarif på produkter, der er medgå- et til fremstillingen af de nævnte varer, og som ved deres indførsel ikke er blevet pålagt gældende told eller afgifter med tilsvarende virkning i Spanien, Portugal eller de øvrige medlemsstater, eller med hensyn til hvilke gældende told eller afgifter er blevet helt eller delvis godtgjort; udligningsafgiften bør i princippet være lig beløbet af toldnedsættelsen i indførselsmedlemsstaten; en mekanisk fastsættelse af udligningsafgiftssatsen efter satsen for de pågældende nedsættelser indebærer bl.a. i betragtning af de mange forskellige ordninger, der findes for gradvis afskaf- felse af tolden, fare for, at der indføres meget komplicerede og dermed næsten uanvendelige foranstaltninger; produk- ter, for hvilke toldnedsættelserne er ret ensartede, bør derfor samles i kategorier, hvorved antallet af udlignings- afgiftssatser kan reduceres betydeligt, idet det dog for at hindre omlægninger af handelen er nødvendigt at holde forskellen mellem disse satser og de satser, som en streng anvendelse af de i tiltrædelsesakten fastsatte nedsættelser ville give anledning til, på et minimum; af forenklingshensyn bør der desuden opkræves en udlig- ningsafgift på 100 %, når den afgift, der følger af en streng